Skarboras (Tobagas)
Skarboras (angl. Scarborough) – miestas Trinidade ir Tobage, didžiausias Tobago saloje. Yra salos pietvakariuose, prie Roklio įlankos. Turi prieplauką, kelius į kitas salos vietas, XVIII a. karaliaus Jurgio III fortą (dabar muziejus), Tobago asamblėją. Išvystytas turizmas. Skarboras pasiekiamas keltu iš Port of Speino bei lėktuvais (už 12 km yra Arthur Napoleon Raymond Robinson tarptautinis oro uostas).